એ પછી અન્યત્રથી ડોનેશનો મેળવવાનું શરુ કર્યું. પણ બહુ દૂર જવું ના પડ્યું. હાથને બહુ લાંબો ના કરવો પડ્યો. બહુ અંગત વર્તુળમાંથી દાનનો પ્રવાહ શરુ થયો. પ્રત્યેક રૂમ દીઠ અમુક રકમ નક્કી કરી તો ૨૦ થી ૨૫ લાખ જેટલું ફંડ એકત્ર થઇ ગયું.એમાંથી સીધું કોર્પસ (સ્થાયી ભંડોળ) બનાવી લીધું. એમ કરવાનો હેતુ એનાથી થોડી વાર્ષિક આવકનો સ્રોત ઉભો કરવાનો હતો.વળી આપી શકે તેવા રહેવાસીવૃધ્ધો પાસેથી પ્રતિક ફી માસિક ધોરણે લઇને થોડીક નિયમિત આવક મેળવવાનું પણ નક્કી હતું. જે આવી સંસ્થાઓ માટે હોવું અનિવાર્ય ગણાય.